Alu Alkhanov
Store norske leksikon,Historie,Verdens historie og samtidshistorie,Europa,Russland og Sovjetunionens historie,Russlands samtidshistorie
Alu Alkhanov er en russisk-tsjetsjensk politiker. Han var Tsjetsjenias president i perioden 2004–2006, og er fra 2007 visejustisminister i Russland.
Etter den tsjetsjenske uavhengighetserklæringen i 1991 var Alkhanov en av de sentrale opposisjonspolitikerne som jobbet for fortsatt tilknytning til Russland og støttet den russiske innmarsjen i 1999. I 2003 ble han tsjetsjensk innenriksminister under Akhmed-Khadzji Kadyrov. Etter attentatet mot Kadyrov i mai 2004 ble Alkhanov i september valgt til president i Tsjetsjenia i et omstridt valg med Vladimir Putins og Kadyrov-klanens støtte. Han gikk av høsten 2006 og ble avløst av Kadyrovs sønn Ramsan Kadyrov. Les mer i Store norske leksikon Tsjetsjenia tsjetsjenere Tsjetsjenias historie Russlands samtidshistorie